Ռուստամյանը հիշեցրեց, որ իրենք առաջարկել էին, որ բաց համամասնական ցուցակներով լինի ընտրությունը, որ ընդդիմության նվազագույն ներկայացվածությունը 1/3-ից ավելացվի, ինչը չի ընդունվել: «Եթե այսօր խոսում ենք սուպերվարչապետական համակարգից, ես վախենամ վաղը գնանք սուպերնախագահական համակարգի: Հաջորդը, միշտ բաց է մնում հարցը՝ ընտրությունները կեղծվել են, թե ոչ: Մենք հստակ գործիք ենք առաջարկել, որ որոշվի՝ վերջապես, կեղծվել են ընտրությունները, թե ոչ: Ինչու եք դրան էլ դեմ: Եթե ընդունում եք գաղափարը, դա ներառեք գոնե անցումային դրույթների մեջ: Եթե հիմա չեք կարողանում, քանի որ դեկտեմբերին պետք է ընտրություններ լինեն, գոնե անցումայինի մեջ ներառեք»,-ընդգծեց Ռուստամյանը՝ հավեելով, որ բոլոր դեպքերում իրենք կողմ են ընտրական օրենսգրքի այս փոփոխություններին: